BIG บวกแรงเกือบ 7% รับอานิสงส์มาตรการช้อปช่วยชาติ-งานโฟโต้แฟร์
BIG บวกแรงเกือบ 7% ทำนิวไฮตั้งแต่เข้าตลาดฯ รับอานิสงส์มาตรการช้อปช่วยชาติ-งานโฟโต้แฟร์ ล่าสุด ณ เวลา 10.21 น. อยู่ที่ 5.40 บาท บวก 0.35 บาท หรือ 6.93% สูงสุด 5.45 บาท ต่ำสุด 5.10 บาท ด้วยมูลค่าซื้อขาย 205.33 ล้านบาท ด้าน บล.กรุงศรี แนะซื้อ ชูเป้า 5.80 บาท
25 พ.ย. 2559

ผู้สื่อข่าวรายงานว่า ราคาหุ้นบริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ล่าสุด ณ เวลา 10.21 น. อยู่ที่ 5.40 บาท บวก 0.35 บาท หรือ 6.93% สูงสุด 5.45 บาท ต่ำสุด 5.10 บาท ด้วยมูลค่าซื้อขาย 205.33 ล้านบาท ขณะที่ดัชนีหุ้นไทยโดยรวมบวก 0.28%

โดย ราคาหุ้น BIG ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์ฯ เมื่อวันที่ 3 มี.ค.59
ขณะที่ บล.กรุงศรี ระบุในบทวิเคราะห์ แนะนำซื้อ BIG ให้ราคาเป้าหมายที่ 5.80 บาท รับผลบวกมาตรการช้อปปิ้งช่วยชาติและสัปดาห์หน้าจัดงานโฟโต้แฟร์ จัดขึ้นในวันที่ 30 พ.ย.-4 ธ.ค.16